62020TO0620_INF
2021 m. gruodžio 8 d. Bendrojo Teismo (ketvirtoji kolegija) nutartis
Alessio ir kt. / ECB
(Byla T‑620/20)
„Ieškinys dėl panaikinimo – Ekonominė ir pinigų sąjunga – Bankų sąjunga – Kredito įstaigų gaivinimas ir pertvarkymas – Ankstyvosios intervencijos priemonės – ECB sprendimas taikyti Banca Carige SpA laikinąjį administravimą – Vėlesni pratęsimo sprendimai – Ieškinio pareiškimo terminas – Vėlavimas – Nepriimtinumas“
Ieškinys dėl panaikinimo – Terminai – Eigos pradžia – Nepaskelbtas ir ieškovui neperduotas aktas – Tikslus turinio ir motyvų žinojimas – Pareiga per protingą terminą paprašyti viso akto teksto, jei žinoma apie jo egzistavimą
(SESV 263 straipsnio šešta pastraipa)
(žr. 39, 40, 42–44, 46, 48, 81–84 punktus)
Dalykas
SESV 263 straipsniu grindžiamas prašymas panaikinti, pirma, 2019 m. sausio 1 d. ECB sprendimą taikyti Banca Carige SpA laikinąjį administravimą, ir, antra, jo 2019 m. kovo 29 d. sprendimą, kuriuo pratęsta laikinojo administravimo trukmė, taip pat vėlesnius pratęsimo sprendimus.
Rezoliucinė dalis
1.
Atmesti ieškinį kaip nepriimtiną.
2.
Nebėra poreikio priimti sprendimo dėl Europos Komisijos prašymo įstoti į bylą.
3.
Roberto Alessio ir kiti ieškovai, kurių pavardės nurodytos priede, padengia savo ir Europos Centrinio Banko (ECB) patirtas bylinėjimosi išlaidas.
4.
Komisija padengia savo išlaidas, susijusias su prašymu įstoti į bylą